stanford-oval/wikipedia huggingface dataset:
גיבורים (תוכנית טלוויזיה ישראלית, 2023)
הערות שוליים

↑  רייטינג: חדשות 12 ונסלי ברדה ברחו, אוטו אוכל התרסקה, באתר אייס, 20 בנובמבר 2023
↑  "יש המון כאב, אבל אין חרטה. לא הכריחו אותנו לבוא", באתר ‏מאקו‏, 20 בנובמבר 2023
↑  רייטינג: נסלי ברדה עם "גיבורים" במקום הראשון, הפטריוטים תקועים, באתר אייס, 10 בינואר 2024
↑  דסק קשת 12, ‏"עם כל הכבוד לי, אני לא גיבורה - אני ניצולה", באתר ‏מאקו‏, 9 בינואר 2024
↑  רייטינג: הגיבורים בקשת 12 הביסו את הפטריוטים, איילה חסון הופתעה, באתר אייס, 25 בינואר 2024
↑  דסק קשת 12, ‏"זה פחד שמחדד אותי, הוא לא משתק אותי", באתר ‏מאקו‏, 24 בינואר 2024
↑  רייטינג: קשת 12 בורחת, ערוץ 14 התאושש מהמכה, באתר אייס, 1 בפברואר 2024
↑  "עלו בי מחשבות שהמשפחה תתפרק, אלו היו הדקות הקשות בחיי. אבל גם חייכתי, כי עשיתי משהו גדול למען עם ישראל", באתר ‏מאקו‏, 31 בינואר 2024
↑  רייטינג יומי: קשת 12 בפסגה, פקין אקספרס עוקפת את הפטריוטים, באתר אייס, 22 במרץ 2024
↑  רייטינג: קשת 12 ניצחה עם הגיבורים, ערוץ 14 התקשה, באתר אייס, 24 באפריל 2024
אליזבת בורן

אליזבת בורן (בצרפתית: Élisabeth Borne; נולדה ב-18 באפריל 1961) היא פוליטיקאית צרפתייה ממוצא יהודי וראש ממשלת צרפת לשעבר. כיהנה בין השנים 2022 - 2024 כראש ממשלת צרפת, והיא השביעית אשר לה שורשים יהודיים או ממוצא יהודי. קודם לכן כיהנה כשרה בממשלות צרפת. חברת מפלגת הרפובליקה בתנועה!.
ביוגרפיה

נולדה ב-18 באפריל 1961 בפריז לז'וזף בורנשטיין ומרגריט לססנה, רוקחת צרפתייה מנורמנדי. אביה היה יהודי פולני ניצול השואה, שמשפחתו נמלטה מהנאצים בשנת 1939 לצרפת. במלחמת העולם השנייה היה אביה חלק מתנועת הרזיסטנס הצרפתית, גורש למחנה ההשמדה אושוויץ בשנת 1944 ושרד את צעדת המוות. בשנת 1950 קיבל אזרחות צרפתית. הוריה של בורן ניהלו מעבדה רפואית. התייתמה מאביה בשנת 1972.
בורן בעלת תארים בהנדסה אזרחית ובמנהל עסקים. בשנים 2008–2013 הייתה מנהלת התכנון העירוני בעיריית פריז. ב-2013 מונתה לפרפקט של קומונת ויין וחבל פואטו-שראנט, האישה הראשונה בתפקיד זה.
בשנים 2014–2015 שימשה כמזכירתה של שרת האקולוגיה סגולן רויאל. בשנים 2015–2017 הייתה מנכ"לית RATP, החברה שמנהלת את המטרו ואת התחבורה הפנימית בפריז ובפריפריה הקרובה שלה.
בורן הייתה חברת המפלגה הסוציאליסטית הצרפתית, ובהמשך הצטרפה למפלגת הרפובליקה בתנועה!. בשנים 2017–2019 כיהנה כשרת התחבורה בממשלתו של אדואר פיליפ. בתפקיד זה התמודדה עם שביתה ממושכת של עובדי SNCF, חברת הרכבות של צרפת. בשנים 2019–2020 כיהנה כשרת האקולוגיה בממשלתו של פיליפ. בשנת 2020 מונתה לשרת העבודה בממשלתו של ז'אן קסטקס. במהלך כהונתה ירד שיעור האבטלה בצרפת.
ב-16 במאי 2022 מונתה על ידי נשיא צרפת, עמנואל מקרון, לראש ממשלת צרפת. היא האישה השנייה בהיסטוריה של צרפת בתפקיד זה, לאחר אדית קרסון. בינואר 2024 התפטרה מתפקיד ראש הממשלה. למחרת, גבריאל אטאל מונה למחליפה. ב-23 בדצמבר 2024 מונתה לשרת החינוך והנוער הלאומי בממשלתו החדשה של פרנסואה ביירו.
הערות שוליים

↑  השישה שקדמו לה: אלכסנדר מילראן (1920), לאון בלום (1936–1937, 1938, 1945), רנה מאייר (1953), פייר מנדס פראנס (1954-1955), מישל דברה (1959–1962), ולורן פביוס (1984–1986).
↑  טלי גולדשטיין‏, לפני 80 שנה אביה שרד את אושוויץ. כעת היא ראש ממשלת צרפת, באתר וואלה, 17 במאי 2022
↑  "Elisabeth Borne, la nouvelle ministre de la Transition écologique, a été préfète de la région Poitou-Charente". France Bleu (בצרפתית). 2019-07-17.
↑  "La préfète de Poitou-Charentes nommée directrice de cabinet de Ségolène Royal". Le Monde. 24 באפריל 2014. נבדק ב-27 בינואר 2023. {{cite web}}:  (עזרה)
↑  גרדיאן, אליזבת בורן מונתה לראשת הממשלה הראשונה בצרפת מזה 30 שנים, באתר הארץ, 16 במאי 2022
↑  AP, בת של ניצול אושוויץ מונתה לר"מ צרפת: האישה הראשונה זה 30 שנה, באתר ynet, 17 במאי 2022
↑  אוריאל בארי, ‏ראש ממשלת צרפת הודיעה על התפטרות מתפקידה, באתר "סרוגים", 8 בינואר 2024
| ראשי ממשלת צרפת |
| --- | --- | --- |
| צרפת של וישי | אנרי פיליפ פטן • פייר לאוואל • פרנאן דה ברינון | דגל צרפת |
| הממשלה הזמנית של הרפובליקה הצרפתית | שארל דה גול • פליקס גואן • ז'ורז' בידו • לאון בלום | דגל צרפת |
| הרפובליקה הצרפתית הרביעית | פול רמדיה • רובר שומאן • אנדרה מארי • רובר שומאן • אנרי קווה • ז'ורז' בידו • אנרי קווה • רנה פלוון • אנרי קווה • רנה פלוון • אדגר פור • אנטואן פינה • רנה מאייר • ז'וזף לניאל • פייר מנדס פראנס • אדגר פור • גי מולה • מוריס בורז'ס-מונורי • פליקס גאיאר • פייר פלימלי • שארל דה גול | דגל צרפת |
| הרפובליקה הצרפתית החמישית | שארל דה גול • מישל דברה • ז'ורז' פומפידו • מוריס קוב דה מירוויל • ז'אק שבאן-דלמאס • פייר מסמר • ז'אק שיראק • ריימון באר • פייר מורואה • לורן פביוס • ז'אק שיראק • מישל רוקאר • אדית קרסון • פייר ברגואה • אדואר בלדור • אלן ז'ופה • ליונל ז'וספן • ז'אן-פייר רפרן • דומיניק דה וילפן • פרנסואה פיון • ז'אן-מארק ארו • מנואל ואלס  • ברנאר קזנב • אדואר פיליפ • ז'אן קסטקס • אליזבת בורן • גבריאל אטאל • מישל ברנייה • פרנסואה ביירו | דגל צרפת |
| --- | --- |
בקרת זהויות :  PLWABN: 9812691751305606  GND: 1219930946  ISNI: 0000 0005 1236 655X  LCCN: no2023073865  RERO: 02-A003026801  SUDOC: 200738054  VIAF: 4577149719138311130006   WorldCat (עם VIAF): 4577149719138311130006
Anti

Anti (מבוטא כ-אנטי) הוא אלבום האולפן השמיני של הזמרת הברבדית ריהאנה. האלבום יצא לאור ב-28 בינואר 2016, על ידי חברות התקליטים ווסטברי רואד ורוק ניישן. הזמרת החלה על תכנון האלבום ב-2014, לאחר שעזבה את חברת התקליטים הקודמת שלה דאף ג'אם ועברה לחברת התקליטים Roc Nation. היא המשכה לעבוד על האלבום גם בשנת 2015, במהלכה היא הוציאה שלושה סינגלים, ביניהם השיר "FourFiveSeconds" שזכה לשבחים; שלושת השירים הוצאו בסופו של דבר מרשימת השירים הסופית של האלבום.
כמפיקה בפועל, ריהאנה תרמה הכי הרבה ללחן של האלבום ושיתפה פעולה עם מפיקים שונים כדי להשיג את הצליל הרצוי שלה. מאמציהם הביאו לסטייה מסגנון הפופ הקודם של ריהאנה ויצר אלבום R&B ברובו, עם אלמנטים של סול ודאנסהול. רוב הלחן של האלבום עוסק במורכבות של אהבה רומנטית וביטחון עצמי.
האלבום הגיע למקום הראשון במצעד האלבומים האמריקאי בילבורד 200. הסינגל הראשון מתוך האלבום הוא "Work" בהשתתפות הראפר הקנדי דרייק, שיצא יום לפני צאת האלבום. השיר הגיע למקום הראשון במצעד הפזמונים האמריקאי בילבורד הוט 100, והפך לשיר ה-14 של ריהאנה שכובש את פסגת המצעד. האלבום מקודם על ידי סיבוב ההופעות "Anti World Tour", שיצא לדרך במרץ 2016 והגיע לסיומו בנובמבר 2016.
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2016, וסיכום האלבומים של העשור השני. כתב העת בילבורד דירג את האלבום במקום השביעי ברשימת "100 האלבומים הטובים ביותר של העשור השני". בשנת 2019, מגזין הגרדיאן דירג את האלבום במקום ה-99 ברשימת "100 האלבומים הטובים ביותר של המאה ה-21". מגזין פיצ'פורק דירג את האלבום ברשימת "200 האלבומים הטובים ביותר של העשור השני" במקום ה-12.
בשנת 2019, מגזין הרולינג סטון ערך את רשימת "100 האלבומים הטובים ביותר של העשור השני" ודירג את האלבום במקום ה-25. מגזין הרולינג סטון דירגו את האלבום במקום ה-230 ברשימת "500 האלבומים הגדולים בכל הזמנים" אשר הרכיבו בשנת 2020, לאחר שני גרסאות שנוצרו בעבר.
רקע

בנובמבר 2012, יצא אלבום האולפן השביעי של ריהאנה, Unapologetic, אלבום פופ ואר אנד בי המשלב אלמנטים של דאבסטפ ומוזיקה אלקטרונית. הוא זכה לביקורות מעורבות ממבקרי מוזיקה ודורג במקום הראשון במצעד האלבומים הרשמי של ארצות הברית, בילבורד 200, עם יותר מ-238,000 מכירות בשבוע הראשון. מתוך האלבום יצאו שבעה סינגלים, בין היתר הלהיטים "Diamonds" ו-"Stay". על מנת לקדם יותר את האלבום, יצאה ריהאנה לסיבוב ההופעות החמישי שלה, "Diamonds World Tour", שהפך להצלחה מסחררת; הוא גרף 141.9 מיליון דולר והיה לאחד הטורים המצליחים של 2013. מתחילת הקריירה שלה בשנת 2005 עד 2012, ריהאנה הוציאה או הוציאה מחדש לפחות אלבום אחד בשנה.
במאי 2014, נודע כי הזמרת עזבה את חברת התקליטים שלה דאף ג'אם וחתמה על חוזה הקלטות עם חברת התקליטים Roc Nation. במרץ 2015, כיכבה ריהאנה לצד ג'ים פרסונס, סטיב מרטין וג'ניפר לופז בסרט האנימציה "בית". באותו החודש, היא הוציאה את הפסקול של הסרט. מאוחר יותר באותו החודש, נודע כי ריהאנה חתמה על חוזה עם חברת סמסונג בשווי 25 מיליון דולר. ריהאנה תקדם את קו מוצרי סמסונג גלקסי, בעוד שאלבומה ייצא בחסות סמסונג והחברה תקדם את סיבוב ההופעות של האלבום.
במהלך תהליך ההקלטה של האלבום, שכרה ריהאנה בית במאליבו למספר חודשים והחלה לכתוב ולהלחין את שיריה, יחד עם הצוות שלה, המורכב ממוזיקאים שונים. עיצוב עטיפת האלבום בוצע על ידי עדי נחום.
סינגלים

הסינגל הראשון מתוך האלבום, "Work" בהשתתפות הראפר הקנדי דרייק, יצא ב-27 בינואר 2016, שעות ספורות לפני יציאת האלבום באתר טיידל. ריהאנה ציינה בטוויטר כי השיר הוא "הסינגל הראשון" מתוך האלבום. השיר דורג לראשונה במקום ה-9 במצעד הפזמונים האמריקאי בילבורד הוט 100, והפך לשיר ה-27 של ריהאנה שהגיע לעשירייה הפותחת במצעד. הישג זה מיקם אותה לצד מריה קארי, ג'נט ג'קסון ואלטון ג'ון במקום החמישי ברשימת האמנים שהצליחו להכניס הכי הרבה שירים לעשירייה הפותחת במצעד. הזמרת הצליחה להכניס 27 שירים לעשירייה הפותחת במצעד הבילבורד הוט 100 בפרק זמן של 10 שנים ושמונה חודשים בין השיר הראשון שלה, "Pon de Replay", ו-"Work" והפכה לאמן הסולו המהיר ביותר שהגיע להישג זה. בשבוע השני ליציאתו, קפץ השיר למקום ה-7 בבילבורד הוט 100. במקביל, השיר גם הפך לשיר ה-50 של ריהאנה שדורג במצעד הבילבורד הוט 100. "Work" דורג במקום הראשון במצעד השירים הדיגיטליים האמריקאי כאשר מכר מעל ל-126,000 עותקים ביום אחד והפך לשיר ה-14 של ריהאנה שהגיע לפסגת המצעד. השיר זכה להצלחה בעיקר במצעד ה-Hot R&B/Hip-Hop Songs בו הוא הגיע למקום הראשון, והפך לשיר החמישי שהגיע לפסגת המצעד. בשבוע השלישי, קפץ השיר למקום ה-4 במצעד והפך לשיר ה-20 של ריהאנה שמגיע לחמישייה הפותחת, ובכך השוותה את שיאה לשיאם של מייקל ג'קסון וסטיבי וונדר בתור האמן החמישי עם הכי הרבה שירים בחמישייה הפותחת במצעד. השיר בסופו של דבר הגיע למקום הראשון במצעד הבילבורד הוט 100 והפך להיות השיר ה-14 של הזמרת שמגיע לפסגת המצעד.
ב-29 במרץ 2016, הודיעה ריהאנה כי השירים "Kiss It Better" ו-"Needed Me" יישלחו יום למחרת לתחנות הרדיו וישמשו כסינגלים השני והשלישי מתוך האלבום.
ב-9 בספטמבר 2016, יצא השיר "Love on the Brain" כסינגל הרביעי מהאלבום. ריהאנה הופיעה עם השיר בטקס פרסי הבילבורד.
הוצאה וקידום

בנובמבר 2014, הכריזה ריהאנה כי אלבומה אמור לצאת "בקרוב מאוד". חודש לאחר מכן היא הזמינה מאות מעריצים בפריז להשתתף בווידאו שיווקי שחשבו שהוא קשור ליציאה של האלבום. בעקבות הכרזת האלבום הוציאה ריהאנה שלושה סינגלים, קטעים שונים של שירים והופיעה במספר טקסים, אך מעולם לא הכריזה על תאריך היציאה של האלבום. מה שנאמר אז להיות הסינגל הראשון מתוך האלבום, "FourFiveSeconds" עם קניה וסט ופול מקרטני, יצא ב-24 בינואר 2015. מאוחר יותר הוציאה הזמרת את מה שחשבו להיות הסינגל השני, "Bitch Better Have My Money", והופיעה עם השיר לראשונה בטקס ה-iHeartRadio השני ב-29 בינואר 2015. שיר נוסף בשם "American Oxygen" יצא ב-5 באפריל 2015 באתר טיידל. בשלב מסוים דווח כי השיר יופיע באלבום. ריהאנה גם פרסמה שיר בשם "James Joint" מתוך האלבום באתר שלה ב-21 באפריל 2015, בתור "חגיגה של 420".
בנובמבר 2015, הוכרז כי ריהאנה חתמה על חוזה עם חברת סמסונג בשווי 25 מיליון דולר. ריהאנה תקדם את קו מוצרי סמסונג גלקסי, בעוד שאלבומה ייצא בחסות סמסונג והחברה תקדם את סיבוב ההופעות של האלבום. ב-19 בנובמבר 2015, ריהאנה וסמסונג הוציאו וידאו נסתר באורך 16 שניות לאלבום, והשיקו אתר אינטרנט לאלבום העתידי של ריהאנה תחת השם "ANTIdiaRy". בעת ההשקה, האתר, שזמין רק בנייד, נתן הודעות, כגון "היא מחכה לך. האם אתה בפנים?" ו"תהיה סבלני ותשאיר את עינייך פתוחות". האתר אז המשיך להשיק שמונה "חדרים" במהלך 9 השבועות הבאים, כל חדר מותאם באופן רופף לאלבומיה הקודמים, ומפרט על חייה האישיים במהלך הקריירה שלה וכולל רמזים מ-Anti. באותו חודש, היא ביטלה את הופעתה בתצוגת האופנה של ויקטוריה'ס סיקרט כדי לסיים לעבוד על האלבום.
האלבום דלף לאינטרנט במלואו ב-27 בינואר 2016, אחרי שהוא יצא בטרם עת בשירות הזרמת המדיה טיידל.
הוצאה וקידום > סיבוב הופעות

"Anti World Tour" הוא סיבוב ההופעות השביעי של הזמרת, והודיעו עליו ב-23 בנובמבר 2015. הטור, שממומן על ידי סמסונג, יצא לדרך ב-12 מרץ 2016, ומופעי החימום היו טרוויס סקוט בצפון אמריקה, ודה ויקנד וביג שון בחלק מההופעות באירופה. סיבוב ההופעות הגיע לסיומו בנובמבר 2016.
ביקורת > בישראל

בישראל היה האלבום שנוי במחלוקת, ודעתם של מבקרים על האלבום היו מעורבות. רב המבקרים ביקרו את חוסר האחידות באלבום ובחוסר בלהיטים לדעתם. גל אוחובסקי אמר בביקורתו על האלבום באתר מאקו כי: "מה שבטוח זה ש-Anti הוא אלבום לא אחיד, לא ברור, שיש בו כל מיני חלקים שאין ביניהם מי יודע מה קשר. ומה שהכי חשוב, אין בו להיט ענק, אפילו לא להיט מסדר גודל בינוני". אך מנגד שיבח בו את השירים "Higher" ,"Love on the Brain" ו-"Close To You", ואמר כי "שלושת השירים האלה שווים את כל הדיסק". לאלבום הוא נתן דירוג של 3 כוכבים.
נוי אלוש, ביקר את האלבום באתר וואלה! וציין: "ועכשיו מגיע Anti, שכנרמז כנראה משמו הוא אנטי לכל מה שכיף בריהאנה, אנטי לכל מה שכיף בפופ בכלל ואנטי לכל מי שחיכה לאלבום הזה כל כך" והגדיר אותו כ-"אלבום שבו זמרת הפופ הגדולה ביקום הולכת נגד העולם שבו היא פועלת".
סער גמזו ביקר את האלבום באתר ישראל היום ואמר כי באופן כללי התאכזב מן האלבום אך ציין בו לטובה את השיר "Work" ("אבל אז מגיע "Work", שמבוצע יחד עם דרייק. החיבור הזה ביניהם מוצלח ונוטף סקסיות, ההפקה עוטפת אותם באריזה מדויקת ואיכשהו המילים שוצפות ההורמונים לא גורמות לשיר להפוך לקלישאה. מאוד ברור למה השיר הזה הפך לסינגל הרשמי הראשון מהאלבום") וגם שיבח את השיר "Love on the Brain" בו "ריהאנה מביאה הגשה משכנעת וטובה", לטענתו.
אביעד לוי ביקר את האלבום באתר פרוגי ואמר על האלבום שהוא "לא מספיק טוב" אך מנגד ציין לטובה את מרבית השירים. על "Kiss It Better" הוא אמר כי השיר "ללא ספק השיר הטוב ביותר באלבום, הבתים בשיר מעולים והפזמון מהפנט, משמיעה ראשונה של האלבום זהו השיר היחיד שנחרט בזיכרוננו ועשה לנו חשק לחזור לשמוע אותו שוב". על השיר "Never Ending" הוא ציין כי הוא "עשוי מהחומר ממנו עושים סינגלים, מדובר בבלדת פופ יפהפייה ומרגשת, ריהאנה נשמעת בו מצוין והוא מדגיש יותר מכל שיר אחר באלבום את הכישרון של הזמרת המוכשרת"; ועל השיר "Higher" כי "הוא לא פחות מהברקה, השיר מצליח להפתיע עם אלמנטים המושפעים מהמוזיקה הקלאסית – לגמרי אחת מההפתעות החיוביות באלבום". לאלבום הוא נתן דירוג של 3 כוכבים.
לעומת מרבית הביקורות, באתר הארץ, כתב אבי פיטשון על האלבום כי "יכול להיות שמדובר באלבומה הטוב ביותר". בביקורת הוא ציין שלא מדובר ב"הצהרה מוזיקלית נועזת" שבו היא מוותרת על עולם הפופ והופכת את המוזיקה שלה למוזיקת אינדי, אלא באלבום שבו היא מדגישה את "הקול המילולי שלה". הוא נתן לאלבום דירוג של 3.5 כוכבים.
הצלחה מסחרית

בארצות הברית, קיבל האלבום מעמד פלטינה מאיגוד תעשיית ההקלטות האמריקאי יומיים אחרי שיצא כתוצאה מרכישה מראש של מיליון עותקים של האלבום על ידי סמסונג, שאז נמסרו כהורדה חינמית, חלק מהעסקה בין סמסונג לריהאנה שנחתמה ב-2015. האלבום דורג במקום ה-27 במצעד האלבומים האמריקאי בילבורד 200 ב-1 בפברואר 2016. אף על פי ש-1.4 מיליון עותקים הורדו מהאתר טיידל, בילבורד ונילסן לא הכירו בספירה של המכירות, מכיוון שהם הופצו על ידי סמסונג. על פי נתוני נילסן, 460 הוא מספר האלבומים בפועל שנמכרו בארצות הברית, אבל האלבום הוזרם 4.7 מיליון פעמים ומכר 126,000 מכירות של שירים בודדים, ובסך הכל 15,896 יחידות שוות ערך של האלבום. מכירות האלבומים בפועל הנמוכות מייצגות רק מספר שעות של מכירות לאחר שנגמרו המסירות של האלבומים בחינם. שבוע לאחר מכן, הגיע האלבום לפסגת המצעד עם 166,000 עותקים נמכרים, ביניהם 124,000 עותקים פיזיים. האלבום עשה את הקפיצה הגדולה ביותר במצעד הבילבורד 200 בשמונה שנים והפך לאלבום השמיני של ריהאנה שמגיע לעשירייה הפותחת במצעד. בנוסף לכך, הגיע האלבום למקום הראשון במצעד מצעד אלבומי ה-R&B/היפ-הופ האמריקאי.
האלבום דורג במקום ה-19 במצעד האלבומים הקנדי. שבוע לאחר מכן, הוא הגיע לפסגת המצעד והפך לאלבום החמישי של ריהאנה שהגיע למקום הראשון במצעד.
רשימת רצועות

| Anti> מס' | Anti> שם | Anti> כותב(ים) | Anti> משך | Anti>  | Anti>  | Anti>  | Anti>  | Anti>  | Anti>  |
| --- | --- | --- | --- | --- | --- | --- | --- | --- | --- |
| 1. | Consideration (בהשתתפות סיזה)   | סולנה רו, טיירן דונלדסון, ריהאנה | 2:41 |  |  |  |  |  |  |
| 2. | James Joint  | רוברט שיאה טיילור, ג'יימס פאונטלרוי, ריהאנה | 1:12 |  |  |  |  |  |  |
| 3. | Kiss It Better  | ג'ף באסקר, ג'ון גלס, נטליה קילס, ריהאנה | 4:13 |  |  |  |  |  |  |
| 4. | Work (בהשתתפות דרייק)   | ג'רון בריית'ווייט, מת'יו סמואלס, אלן ריטר, דרייק, ריהאנה | 3:39 |  |  |  |  |  |  |
| 5. | Desperado  | מיק שולץ, ריהאנה, ד. רייצ'ל | 3:06 |  |  |  |  |  |  |
| 6. | Woo  | אבל טספיה, ריהאנה, טריוס נאש | 3:55 |  |  |  |  |  |  |
| 7. | Needed Me  | ריהאנה, ניק אודינו, בריטני האזרד | 3:11 |  |  |  |  |  |  |
| 8. | Yeah, I Said It  | טימותי מוזלי, ביבי בורלי, שון-פול בורלי, ריהאנה | 2:13 |  |  |  |  |  |  |
| 9. | Same Ol' Mistakes  | קווין פארקר | 6:37 |  |  |  |  |  |  |
| 10. | Never Ending  | צ'אד סאבו, ריהאנה, פול הרמן, דיידו ארמסטרונג | 3:22 |  |  |  |  |  |  |
| 11. | Love on the Brain  | פרד בול, ג'וסף אנג'ל, ריהאנה | 3:44 |  |  |  |  |  |  |
| 12. | Higher  | ארנסט וילסון, ריהאנה, ג'רי באטלר, לאון האף | 2:00 |  |  |  |  |  |  |
| 13. | Close to You  | בראיין סילס, ריהאנה | 3:43 |  |  |  |  |  |  |
| משך כולל: | משך כולל: | משך כולל: | 43:36 |  |  |  |  |  |  |
| Anti — מהדורת דלוקס> מס' | Anti — מהדורת דלוקס> שם | Anti — מהדורת דלוקס> כותב(ים) | Anti — מהדורת דלוקס> משך | Anti — מהדורת דלוקס>  | Anti — מהדורת דלוקס>  | Anti — מהדורת דלוקס>  | Anti — מהדורת דלוקס>  | Anti — מהדורת דלוקס>  | Anti — מהדורת דלוקס>  |
| --- | --- | --- | --- | --- | --- | --- | --- | --- | --- |
| 14. | Goodnight Gotham  | פלורנס ולש, ריהאנה, סי בוגס | 1:29 |  |  |  |  |  |  |
| 15. | Pose  | הוליס, ב. בורלי, ריהאנה, ובסטר | 2:24 |  |  |  |  |  |  |
| 16. | Sex with Me  | סמואלס, פיניי, כריס האנסן, ריהאנה | 3:27 |  |  |  |  |  |  |
| משך כולל: | משך כולל: | משך כולל: | 50:56 |  |  |  |  |  |  |
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 7 |
|  אוסטרליה | מצעד האלבומים האוסטרלי | 5 |
|  איטליה | מצעד האלבומים האיטלקי | 10 |
|  אירלנד | מצעד האלבומים האירי | 4 |
|  ארצות הברית | בילבורד 200 | 1 |
|  ארצות הברית | רולינג סטון טופ 200 | 131 |
|  גרמניה | GfK – טופ 100 | 3 |
|  דנמרק | היטליסטן | 3 |
|  דרום אפריקה | אנטרטיינמנט מוניטורינג אפריקה | 8 |
|  הולנד | מצעד 100 האלבומים ההולנדיים | 3 |
|  הממלכה המאוחדת | מצעד האלבומים הבריטי | 7 |
|  ולוניה | אולטראטופ 40 | 8 |
|  יוון | IFPI Greece | 4 |
|  מקסיקו | טופ 100 – מקסיקו | 16 |
|  נורווגיה | VG-lista | 1 |
|  ניו זילנד | המצעד הניו זילנדי הרשמי | 5 |
|  ספרד | PROMUSICAE | 4 |
|  סקוטלנד | מצעד האלבומים הסקוטי | 7 |
|  פולין | ZPAV | 6 |
|  פורטוגל | מצעד האלבומים הפורטוגזי (AFP) | 11 |
|  פינלנד | המצעדים הפיניים הרשמיים | 5 |
|  פלנדריה | אולטראטופ 50 | 8 |
|  צ'כיה | Albums - Top 100 | 5 |
|  צרפת | SNEP | 6 |
|  קוריאה הדרומית | סירקל צ'ארט | 2 |
|  קנדה | מצעד האלבומים הקנדי | 1 |
|  רוסיה | טופ-היט | 2 |
|  שוודיה | סוורייטופליסטן | 2 |
|  שווייץ | המצעד השווייצרי | 2 |
מיקומי שיא > מצעדי סוף שנה

|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  ארצות הברית | בילבורד 200 | 153 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 55 |
|  ארצות הברית | מצעד אלבומי הקטלוג | 19 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 89 |
|  ארצות הברית | מצעד אלבומי קטלוג הפופ | 34 |
|  ארצות הברית | מצעד אלבומי ה-R&B/היפ-הופ | 30 |
|  ארצות הברית | מצעד אלבומי ה-R&B | 10 |
מיקומי שיא > מצעדי עשור

|   ‏‏‏  מצעדי עשור (2010–2019)> מדינה |   ‏‏‏  מצעדי עשור (2010–2019)> מצעד |   ‏‏‏  מצעדי עשור (2010–2019)> מיקום שיא |
| --- | --- | --- |
|  ארצות הברית | בילבורד 200 | 29 |
Mr. Morale & the Big Steppers

Mr. Morale & the Big Steppers הוא אלבום האולפן החמישי של הראפר האמריקאי קנדריק לאמאר. האלבום יצא לאור ב-13 במאי 2022. האלבום הוא אלבום האולפן הראשון של לאמאר מאז יציאת האלבום Damn ב-2017. האלבום יצא על ידי חברת התקליטים העצמאית טופ דואוג אנטרטיינמנט ו-PGLang. לאמאר ציין שזה יהיה האלבום האחרון שלו עם טופ דואוג אנטרטיינמנט.
האלבום כולל קריינות של וויטני אלפורד ואקהרט טול, ובהשתתפות בלאסט (אנ'), אמנדה רייפר (אנ'), סמפה, טיילור פייג', סאמר ווקר, גוסטפייס קילה, בייבי קים, קודאק בלאק, סם דיו (אנ'), טאנה לאון (אנ') ובת' גיבונס מהלהקה פורטיסהד.
לאמאר התאחד עם משתפי הפעולה הקבועים שלו, סאונווייב, J.LBS, די ג'יי דהי ובקון במשך רוב הפקת האלבום.
רקע

בפוסט באתר האינטרנט של חברת התקליטים שלו שפורסם ב-20 באוגוסט 2021, לאמאר הכריז שהוא בתהליך ההפקה של האלבום האחרון שלו שיצא על ידי חברת התקליטים טופ דואוג אנטרטיינמנט.
אני מבלה את רוב ימיי עם מחשבות חולפות. כתיבה. הקשבה. ואיסוף אופני חוף ישנים. רכיבות הבוקר מחזיקות אותי על גבעה של דממה. אני עובר חודשים בלי טלפון. אהבה, אובדן ואבל הפריעו לאזור הנוחות שלי, אבל הבזקיו של אלוהים מדברים דרך המוזיקה והמשפחה שלי. בזמן שהעולם סביבי מתפתח, אני מהרהר במה שהכי חשוב. החיים שבהם ינחתו המילים הבאות שלי. בזמן שאני מפיק את אלבום ה-TDE האחרון שלי, אני מרגיש שמחה שהייתי חלק מהטבעה תרבותית כזו אחרי 17 שנים. המאבקים. ההצלחה. והכי חשוב, האחים. מי יתן והכוח העליון ימשיך להשתמש ב-Top Dawg ככלי ליצירה כנה. בעוד אני ממשיך לרדוף אחרי הייעוד של חיי. יש יופי בהשלמה. ואמונה נצחית בלא נודע. תודה ששמרתם אותי במחשבותיכם. התפללתי עבור כולכם. נתראה בקרוב.
המקור באנגלית
I spend most of my days with fleeting thoughts. Writing. Listening. And collecting old Beach cruisers. The morning rides keep me on a hill of silence.
I go months without a phone.
Love, loss, and grief have disturbed my comfort zone, but the glimmers of God speak through my music and family.
While the world around me evolves, I reflect on what matters the most. The life in which my words will land next.
As I produce my final TDE album, I feel joy to have been a part of such a cultural imprint after 17 years. The Struggles. The Success. And most importantly, the Brotherhood. May the Most High continue to use Top Dawg as a vessel for candid creators. As I continue to pursue my life’s calling.
There’s beauty in completion. And always faith in the unknown.
Thank you for keeping me in your thoughts. I’ve prayed for you all.
See you soon enough.
הוצאה וקידום

ב-18 באפריל 2022, לאמאר הכריז על שם האלבום ותאריך יציאתו, ה-13 במאי 2022 דרך מכתב של PGLang. ב-3 במאי 2022, לאמאר רמז על יציאת האלבום עם תמונה שנראית כמציגה את עותק המאסטר של האלבום הגמור, ממנו נגזרים כל העותקים שפורסמו. ב-8 במאי 2022, החלק החמישי בסדרת השירים "The Heart" של לאמאר, "The Heart Part 5", יצא לאור לשירותי הסטרימינג, כשקליפ נלווה יצא לאור בערוץ היוטיוב של למאר. ב-11 במאי 2022 לאמאר פרסם את עטיפת האלבום דרך הרשתות החברתיות.
הקליפ לשיר "N95" יצא לאור ב-14 במאי 2022. ב-27 במאי, האלבום יצא לאור בגרסת CD.
הוצאה וקידום > סיבוב הופעות

ב-13 במאי 2022 בעקבות צאת האלבום ובתור קידום האלבום, לאמאר הודיע על סיבוב הופעות של 65 הופעות בשם "The Big Steppers Tour". הטור יתקיים ברחבי ארצות הברית, קנדה, אירופה, ואוקיאניה. בייבי קים (בן דודו) וטאנה לאון יצטרפו למופעי החימום בכל ההופעות. סיבוב ההופעות יתקיים מ-16 ביולי 2022 עד 16 בדצמבר 2022.
קבלת האלבום

| דירוגים מקצועיים> ציונים משוקללים.מקור | דירוגים מקצועיים> ציונים משוקללים.ציון |
| --- | --- |
AnyDecentMusic?: 9.4/10
Metacritic: 100/100
ציוני ביקורות
מקור: ציון
Clash: 10/10
The Daily Telegraph: 
Evening Standard: 
The Guardian: 
i: 
The Independent: 
The Line of Best Fit: 10/10
NME: 
Pitchfork: 7.6/10
The Times: 
Rolling Stone: 
AllMusic: 
Mr. Morale & the Big Steppers קיבל ביקורות חיוביות. באתר Metacritic, האלבום החזיק בציון ממוצע של 100/100, על סמך 7 ביקורות. בפחות מ-24 שעות האלבום הפך לאלבום המדורג טוב ביותר של 2022 באתר.
בן בראיינט מעיתון "אינדפינדנט" כתב, "האלבום הראשון של הראפר מזה חמש שנים הוא מדיטציה מהפנטת ומפתיעה על אבהות ומשפחה". בביקורת של חמישה כוכבים בעיתון "הגרדיאן", אלכסיס פטרידיס שיבח את הנושאים, המילים והסגנון המוזיקלי שבאלבום.
בביקורת של ארבעה כוכבים ל"דיילי טלגרף", וויל פריצ'רד שיבח את הקונספט של האלבום ואת יכולתו של קנדריק ליזום "תנודות גדולות" בשירים כמו "Father Time" ו-"Worldwide Steppers". פריצ'רד מתח ביקורת קלה על "הבליפ המזדמן" באלבום, וציין את חשיבות הצבת המראה אל מול החברה וחוליה והצורך "להפסיק לרקוד סביב השיחה" ולטפל ישירות בבעיות אם וכאשר הן מתעוררות במערכות יחסים בין גבר לאישה כמו בשיר "We Cry Together". בנוסף לכך, הוסיף ושיבח פריצ'רד את האלבום וציין כי מדובר ביצירת מופת מחושבת, חשופה ורגישה מאוד.
האלבום עורר מחלוקת בגלל השתתפותו של קודאק בלאק, שהואשם באונס ב-2016 והודה בתקיפה מינית מדרגה ראשונה ופגיעה.
הצלחה מסחרית

האלבום קיבל את מספר ההשמעות הכי גדול ביום אחד בשנת 2022 באפל מיוזיק, וגרף למעלה מ-60 מיליון השמעות. במצעד הבילבורד 200, הגיע האלבום היישר אל המקום הראשון, עם 295,000 יחידות שקולות לאלבום. זהו אלבום ההיפ הופ המצליח ביותר בשבוע הראשון לצאתו לשנת 2022.